ඛනිජ තෙල් සංස්ථාවට තෙල් පොම්ප කරන නළ මත අනවසරයෙන් පදිංචි වුවන් ඉදිරි මාස හය ඇතුළත ඉවත් කිරීමට සියලු කටයුතු සූදානම් බව ඛනිජ තෙල් සංවර්ධන අමාත්‍යාංශය පවසයි.වසර 40කට වඩා පැරැණි මේ තෙල් නල මත අනවසරයෙන් පදිංචිවූවන් ඉවත් කිරීමට අධිකරණ තීන්දුවක් ලැබී තිබේ.ජනාධිපති මහින්ද රාජපක්‍ෂ මහතාගේ උපදෙස් මත ඛනිජ තෙල් සංවර්ධන ඇමැති සුසිල් ප්‍රේමජයන්ත මහතාගේ මැදිහත්වීම නිසා එම අනවසර පදිංචිකරුවන්ට සහන ලබාදීමට සංස්ථාව සුදානම් බවත් ඛනිජ තෙල් කර්මාන්ත සංවර්ධන නියෝජ්‍ය ඇමැති සරණ ගුණවර්ධන මහතා දිනමිණට පැවැසීය.මේ තෙල් නළ වසර 40කට වඩා කාලයක් අලුත්වැඩියා නොකිරීම හේතුවෙන් අර්බුද රැසකට මුහුණ දී ඇති බව පැවැසූ නියෝජ්‍ය ඇමැතිවරයා තෙල් නළයක් පුපුරා ගියහොත් විශාල ජීවිත අවදානමක් මෙන්ම රට පුරා ගමනාගමනය අඩාල වීමක්ද ඇතිවිය හැකි බව අවධාරණය කෙළේය.  .